Jack Chambers

Is Aire Airgeadais na hÉireann agus leascheannaire ar Fhianna Fáil é Jack Chambers (a rugadh ar an 21 Samhain 1990).  Tá Chambers ina Theachta Dála do Bhaile Átha Cliath Thiar ón bhliain 2016. Ar an 23 Eanáir 2025, ceapadh Chambers ina Aire Caiteachais Phoiblí, Bonneagair, Seirbhísí Poiblí, Athchóirithe agus Digitithe i Rialtas an 34ú Dáil.
clé|mion|2016|259x259px
clé|mion|2020|259x259px

 Beatha 
Cé gur i nGaillimh a rugadh Chambers, bhog sé go hIarthar Bhaile Átha Cliath ag aois óg.

Is dochtúir leighis é agus rinne sé staidéar ar Leigheas san RCSI. Tá céim onóracha aige sa Dlí agus san Eolaíocht Pholaitiúil ó Choláiste na Tríonóide.

Sna 2010idí, bhí Chambers ina Chomhairleoir le Comhairle Contae Fhine Gall chomh maith le bheith ina Leas-Mhéara.

Toghadh é chuig an Dáil in olltoghchán Feabhra 2016 in Iarthar Bhaile Átha Cliath, a chéad rith riamh, agus atoghadh é in olltoghchán 2020. 

Bhí Chambers ina Phríomh Aoire ar an Rialtas i Roinn an Taoisigh idir 2020-22, bhí sé ina Aire Stáit i ranna éagsúla - ina measc i ngnóthaí Gaeltachta idir 2021-2022 (tráth a chuir sé go mór lena chuid Gaeilge agus tugadh isteach reachtaíocht chun cearta teanga phobal na Gaeilge a neartú) agus Aire Stáit Cosanta. Léirigh sé go raibh sé compordach ag labhairt Gaeilge nuair a bhí sé ina aire stáit don Ghaeltacht. 

Bhí sé ina bhall gníomhach ar choistí éagsúla Oireachtais, lena n-áirítear an Coiste um Ghníomhú ar son na hAeráide, an Coiste Dlí agus Cirt agus Comhionannais agus an Coiste um Athchóiriú an tSeanaid.

Ar an 19 Meitheamh 2024, cheap an Tánaiste agus ceannaire Fhianna Fáil, Micheál Martin, Chambers mar  leascheannaire - folúntas a bhí sa pháirtí ó d'fhág Dara Calleary an post i 2020 i bhfianaise scannal dhinnéar gailf Thithe an Oireachtais.  Dúirt Martin gur polaiteoir cumasach agus díograiseach é Chambers a bhfuil "scileanna eagrúcháin" den scoth aige.

Ar an 25 Meitheamh 2024, ceapadh Chambers mar Aire AirgeadaisAg an aire airgeadais atá an aireacht is sinsearaí sa Rialtas  (in áit Michael McGrath atá ainmnithe ina Choimisinéir Eorpach thar ceann na hÉireann).  D'fhág ceapachán Chambers ro riabh cainteoir Gaeilge atá ina aire airgeadais den chéad uair ó 2017 (nuair a bhí an post ag Michael Noonan, iarcheannaire Fhine Gael).

I mí Eanáir 2025, ceapadh Chambers ina Aire Caiteachais Phoiblí, Bonneagair, Seirbhísí Poiblí, Athchóirithe agus Digitithe i Rialtas an 34ú Dáil.

 Féach freisin 

 Baile Átha Cliath Thiar (Dáilcheantar)
 Polaiteoirí i mBaile Átha Cliath Thiar

 Tagairtí 

Catagóir:Baill den 32ú Dáil
Catagóir:Baill Fhianna Fáil
Catagóir:Daoine a rugadh i 1990
Catagóir:Daoine as Contae na Gaillimhe
Catagóir:Polaiteoirí as Baile Átha Cliath
Catagóir:Airí Rialtais na hÉireann
Catagóir:Baile Átha Cliath Thiar
Catagóir:Baill den 34ú Dáil
Catagóir:Baill den 33ú Dáil